Publication: Magyar Közlöny
Issue: MK-2011-49 (Year: 2011, Number: 49)
Era: contemporary
Section: a halálbüntetés alkotmányellenességét megállapító 23/1990. (X. 31.) AB határozatban. (ABH 1990, 88, 91–92.)] Ha ezt
Paragraph Index: 1200

1. A határozat rendelkezõ részével egyetértek. Egyetértek továbbá a Módtv. 2. § (1) bekezdése szövegrészére vonatkozó alkotmányellenesség megállapításának elvi alapjával. Ennek lényege: az Alkotmány 70/I. § (2) bekezdésének az Alkotmány más rendelkezéseivel, különösen az emberi méltóság védelméhez való joggal összevetett együttértelmezése. Elfogadom azt a vizsgálati módszert is, hogy a határozat különbséget tesz a 2005–2009-es idõszak, mint benyújtott bevallással lezárt adóévek és a 2010-es év, mint még le nem zárt adóév között. Nem értek egyet azonban a rendelkezõ rész 1. pontjával kapcsolatos indokolásnak a 2010-es adóévre, illetve az ebben az évben jövedelmet szerzõ személyek különadójának alkotmányosságára vonatkozó egyes megállapításaival, valamint következtetésével.

Source: https://magyarkozlony.hu/hivatalos-lapok/4a404d601b1ba613b5be35afbaa5d56fba32437e/dokumentumok/6ef9036aeda47f7ff49972a0c35d30a3872d64f7/letoltes